Aston Villas manager Poul Lambert har satset stort på at hente unge, billige talenter til klubben. Et af disse talenter er den nordjyske ex-AaB'er Nicklas Helenius, der dog ikke har formået at bide sig fast i førsteholdstruppen og kun har fået få minutters spilletid i Premier League. Og overordnet kan Lamberts indkøbstaktik anses som fejlslagen. Derfor kan Helenius nemt være fortid i klubben, som han kom til sidste sommer. Det skriver den engelske avis Daily Telegraph, der udover Helenius nævner fire af hans holdkammerater, der ikke er slået til. Nordjydens agent afviser dog overfor tipsbladet.dk, at der er noget om Daily Telegraphs spekulationer. - Det er ren avissnak. Jeg havde et rigtig fint møde med Paul Lambert, og der var planen, at når Nicklas var i fuldt vigør igen og parat til at være 100 procent på træningsbanen og indgå i kamptruppen igen, så ville de vurdere ham, siger Mads Bach Lund til hjemmesiden.

Referat:
Nicklas Helenius' engelske klub er for anden sæson i træk med i nedrykningskampen. Den nordjyske spiller kan blive droppet, hvis en tredje sæson i bunden af ligaen skal undgås.